cyanic-selkie/wikianc huggingface dataset:
Psycho (1998)
Handlingsreferat
Overbevist om at noe kan ha skjedd med Arbogast, kjører Lila og Sam til motellet. De sjekker inn, hvor de utgir seg for å være et gift ektepar. En mistenksom Norman slår imidlertid Sam bevisstløs. Lila forsøker å gjemme seg, men oppdager den mumifiserte kroppen til Normans mor. Hun skriker, og Norman - nå iført morens klær og parykk - finner henne. Men Sam dukker opp i tide, og redder Lila. Ved en politistasjon forklarer psykiater Dr. Simon Richmond at en veldig misunnelig Norman hadde myrdet Norma og kjæresten hennes ved å forgifte dem med stryknin 10 år tidligere. Han mumifiserte liket hennes, og begynte å behandle det som om hun fortsatt var i live, og gikk til og med så langt som å gjenskape kroppen som hans egen alternative personlighet. Hvis Norman blir tiltrukket av en kvinne, tar moren hans over kontroll over hans personlighet og handlinger, og som henne hadde Norman myrdet to andre unge kvinner før Marion. Arbogast ble deretter myrdet for å skjule "morens" forbrytelser. Dr. Richmond konkluderer med at morens personlighet nå fullstendig har tatt over Norman Bates sin personlighet.
Kvamsøy kirke
Kvamsøy kirke (Kvamsøy kyrkje) er en langkirke i stein bygd rundt 1280–1300. Kirken ligger på Kvamsøy i Balestrand kommune i Sogn og Fjordane. Kirken er den yngste av de sju steinkirkene i fylket.
Kirken har 210 sitteplasser, og er organisatorisk en del av Sæle sogn.
Bygningen
Murene på kirken er grove, sannsynligvis fordi kirken ble bygd av bygdefolket selv og ikke av mer profesjonelle bygningsmenn. Mye av steinen som er brukt i kirken har trolig vært ballaststein som har blitt lastet av på øyen. Muren når ikke helt opp i gavlene, og der er det fullført med tre.
Muren er 1,34 m tykk. Kirkeskipet er 11,09 m langt og 7,82 m bredt mens koret er 4,15 m langt og 7,82 m bredt og våpenhuset er 2,69 m langt og 7,86 m bredt.
Historie
Man vet ikke akkurat når kirken ble bygd, men byggestil og stilen på vinduene peker på årene mellom 1280 og 1300 som mest sannsynlige. Tre av de opprinnelige vinduene står fremdeles på plass. Kirken er første gang nevnt i 1349.
Tårnet over inngangen kan man lese om i regnskapene, og skal ha blitt reist i bindingsverk i 1715–1716. Før dette har det stått flere tårn i kortere tid. Disse ble sannsynligvis ødelagt i sammenheng med mange kraftige stormer på 1600-tallet. Disse stormene finner vi igjen i regnskapet som store utlegg til takstein.
I 1686 var det synfaring i kirken, og den ble da funnet å være i svært dårlig stand. Grunnmuren hadde sunket på nordsiden, og det var store sprekker i muren flere steder. Det ble etter hvert reist støttemurer for å ordne problemet.
Kirken ble i 1725 kjøpt av oberst Gerhard Munthe. Han bygde et gravkapell i sammenheng med kirken. Hele familien Munthe ble gravlagt i dette kapellet, før det ble revet i 1875. I 1868 skrev antikvar Nicolaysen at det i kirkeskipet var malt figurer av Peter, Paulus og de fire evangelistene og i koret figurer av Moses og Jesus. I det følgende tiåret ble kirken restaurert, og disse maleriene ble kalket over. Man kan fremdeles se spor av maling under kalken enkelte steder i kirken. For eksempel kan man se en engel i våpenhuset.
I denne oppussingen ble det også satt inn en del nye vinduer i kirken, det kom opp en skillevegg mellom skipet og våpenhuset og det kom opp nye benker. Deler av de gamle benkene skal ha blitt brukt som inventar i et grisehus på Kvamsøy.
Også på 1970-tallet ble kirken pusset opp. Denne gangen var det taket som ble reparert. På 1980-tallet ble det brukt 100 000 kroner på å kalke ytterveggene, men kirken er i dag i svært dårlige stand.
Bruk
I 1903 ble Sæle kirke bygd, og denne ble hovedkirke i sognet. Det siste konfirmantkullet på nesten hundre år ble derfor konfirmert i Kvamsøy kirke i 1904. Ikke før i 2000 var det igjen konfirmasjon i kirken. Da ble en konfirmant konfirmert i kirken. Denne konfirmanten var også døpt i kirken. Kirken har bare to faste gudstjenester i året; en i mai og en på olsok. Ellers er kirken brukt til en og annen begravelse.
Nisje på nordsiden av ytterveggen
På nordsiden av ytterveggen er det en nisje med ramme i kleberstein. Denne nisjen ble lagd da de bygde kirken, og sannsynligvis har den blitt brukt til å ha en helgenstatue i. Dette kan i så fall ha sammenheng med at Kvamsøy kirke fungerte som en havn og stoppested for sjømenn. Om disse ikke rakk å stoppe ved kirken, kunne de fremdeles vende seg mot helgenen det var statue av i nisjen og be om forbønn.
Døpefont
Døpefonten er fra 1500-tallet. Dåpsfatet er også fra samme tid. Døpefonten er en jernring som er montert på en stolpe mellom koret og skipet. Denne holder dåpsfatet. Døpefonten skiller seg utseendemessig derfor fra de fleste andre døpefonter.
Krusifiks
Krusifiks fra 1694/1695. Dette henger over kordøren.
Kirkeklokker
Det er to kirkeklokker i kirken. En udatert klokke fra middelalderen, og en klokke fra 1701.
Alexander av Hessen-Darmstadt
Prins Alexander Ludwig Georg Friedrich Emil av Hessen (født 15. juli 1823, død 15. desember 1888) var tredje sønn og fjerde barn av Ludvig II av Hessen-Darmstadt og Wilhelmina av Baden.
Laissez-passer
Laissez-passer («la passere») er et reisedokument som kan utstedes av konsulater beregnet for en konkret reise, og/eller en sterkt begrenset periode. Reisedokumentet utstedes gjerne der et pass er gått tapt, og en borger sitter fast i utlandet og trenger noe som muliggjør grensepasseringer på reisen tilbake til hjemlandet. Det dreier seg gjerne om ett enkelt papirark, og ligner ikke alltid på noe pass. Uttrykket kan også benyttes på noe annet vis, som for eksempel om nødpass, om statsløses reisedokumenter, og om dokumentet som medfølger liktransport over landegrensene.
Uttrykket er i bruk, men ikke meget; i Wienerkonvensjonen om konsulære relasjoner av 1963 benyttes i stedet det mer vide (pass og) «reisedokumenter» (som kan omfatte meget, til og med nasjonale identitetskort). I den norske lov om pass (1997) er det heller ikke nevnt noe laissez-passer - skjønt reisedokumenter. Men den klassiske laissez-passer, som nå ofte brukes synonymt om slike reisedokumenter, er historisk et noe mer avgrenset begrep.
Dagens bruksområder
Ikke bare stater, men også visse internasjonale organisasjoner, som De forente nasjoner, Den europeiske union og Det internasjonale Røde Kors, har dokumenter som benytter dette begrep. Det vanligste er å gi laissez-passer for enveis reise til det dokumentutstedende land av en humanitær årsak, som for eksempel familiegjenforening. Noen regjeringer kaller det som i Norge er nødpass for laissez-passer. Andre utsteder dem til statsløse, eller til slike som ikke klarer å skaffe seg et hjemreisedokument fra eget lands myndighet, eller hvis regjering ikke anerkjennes av det dokumentutstedende land.
Ptychodesthes bicostata
Ptychodesthes bicostata er en bille som hører til gruppen gullbasser (Cetoniinae) i gruppen skarabider (Scarabaeoidea).
Laissez-passer
Dagens bruksområder
Laissez-passer-dokumenter kan også utstedes for gods eller annet ikke levende for å lette transport over landegrenser. For eksempel fremgår det av Agreement on the Transfer of Corpses hvordan avdøde personer kan utstyres med laissez-passer-dokumenter slik at de kan bli stedt til hvile i et annet land enn der personen døde. Turister som dør uventet mens de er på utenlandsferie er typiske eksempler på slike saker.
Ptychodesthes bicostata
Utseende
En middelsstor (ca. 25 millimeter), blankt grønn gullbasse. Hannen har ingen påfallende utvekster på hodet. Kroppen er ganske jevnbred. Dekkvingene har tre brede og vage, opphøyde lengdelister.
Levevis
Arten lever i tropisk skog. Den lever forholdsvis kort tid som voksen, mens den tilbringer mye tid i dvale under puppestadiet.
Utbredelse
Arten er utbredt i Ekvatorial-Afrika (i alle fall Uganda, Togo, Elfenbeinskysten, Benin og Kongo).
Laissez-passer
Historie
Historisk ble laissez-passer-dokumenter gjerne benyttet under krig eller andre krevende perioder for å sikre passasje gjennom spesielle områder, eller ut av krigssoner, eller som passersedler for diplomater eller andre representanter eller borgere fra tredjeland. I disse sammenhenger ville typisk et laissez-passer være knyttet til helt spesifikke og avgrensede bestemmelser som avgrenset bevegelsesrommet. Dokumentets format og dets utstedende myndighet kunne være så ymse, altså mer eller mindre standardisert, alt etter omstendighetene.
Et eksempel kunne være da den irakiske regjering tidlig i 1950-årene gav sine 120.000 jødiske borgere tillatelse til utreise (Operation Ezra and Nehemiah), på betingelse av at de frasa seg statsborgerskapet og etterlot seg sine eiendommer og øvrige midler. Reisedokumentet de fikk, var et laissez-passer, siden de ikke lenger hadde rett til irakisk pass.
Annen betydning
En ganske annen bruk av ordet laissez-passer kan være som (sjeldent) synonym for laissez-faire.
Fotopapirstørrelser
En fotopapirstørrelse, også kalt fotografistørrelse, eller bildestørrelse, angir størrelsen (bredde og høyde) til et bilde (f.eks. et fotografi eller en tegning) som er skrevet ut på et fotopapir. Millimeter benyttes både i denne artikkelen og i den internasjonale ISO 1008-standarden. Noen ganger brukes istedet avrundede verdier i tommer, centimeter eller andre enheter. Størrelsen til bildet kan være viktig i flere tilfeller, eksempelvis dersom bildet skal passe i en ramme, et fotoalbum eller tilfredsstille krav til et passfoto.
Tidligere da man brukte fotografiapparat med film var 15×10 cm (f.eks. A6, mer nøyaktig 148×105 mm) en standard størrelse, men på digitale kameraer og tidlige mobiler har 130×100 cm blitt vanlig. Det finnes i tillegg mange flere størrelser enn dette, særlig på bilder fra nyere mobiltelefoner.
I motsetning til standard papirstørrelser varierer ofte sideforholdet mellom de forskjellige fotopapirstørrelsene. Når man forstørrer eller forminsker en kopi av et bilde må man derfor ofte trimme bort litt av motivet på minst en av sidene.
Tabell
Millimeter benyttes i listen under. Langsiden kommer før kortsiden for å gjøre det enklere å navigere i tabellen. Der det er tydelig at millimeter-målet er avledet fra et tommemål er også tommemålet oppgitt. Avrundede centimeter-mål er angitt for noen vanlige størrelser.
Utav de ISO-standardiserte størrelsene er det A-serien som har sideforhold nærmest det gylne rektangel. A-serien har et sideforhold på 1:\sqrt{2} (langsiden er 1,4142 ganger så lang som kortsiden), mens et gyllent triangel har et sideforhold lik det gyldne snitt på 1 : \varphi (dvs. ), (med unntak av Enprint, 127 × 89 mm).
Afganit
Afganit (russisk: Афганит) er et aktivt beskyttelsessystem for pansrede kjøretøy med en radar i millimeterbølgeområdet (26,5–40 GHz). Denne radaren søker aktivt etter fiendtlige trusler fra luft og bakke, og velger automatisk adekvate motmidler. . Systemet er standard på stridsvognen T-14 Armata og stormpanservognen T-15. Deler av systemet kan også brukes på Kurganets-25.
The Mighty Dogfood
The Mighty Dogfood var et rockeband fra Stavanger. Bandet ble startet i 1989 og eksisterte fram til 1994.
Historien
I 1990 skiftet bandet navn til ”Dogfood” etter en Iggy Pop låt, og ble senere hetende ”the Mighty Dogfood” da dette hørtes mer ”kraftig og mektig” ut! Tidlig 1990 fikk ”Dogfood” oppvarmingsjobb for Jokke på Folken, og ble deretter plukket ut til å delta på NRK’s Rock’90 arrangement på Folken (30.04.1990) sammen med ”September When” og Reidar Larsen. TMD fremførte ”stay mean” og ”Too Many Reasons” på riksdekkende TV 9. mai. Til tross for et sprukket stortrommeskinn, som medførte en lang pause i konserten, ble konserten en suksess og de fikk etter dette mange tilbud om spillejobber. Det gikk også rykter om at BMG hadde vært i byen for å tilby dem platekontrakt, men måtte vende tomhendt hjem da de ikke fant bandet…! Flere konserter fulgte i Stavanger de neste måneder og konserten 13. oktober på 3-årsjubileet til Checkpoint Charlie toppet det hele.
TMD hadde release party på Ep’en ”Strut Your Stuff!” (Dogfood Records) på Folken 22.02.1991, med et opplag på 500 ex. Disse kostet 60,- i butikken og ble raskt revet bort. De fire låtene; ”Stay Mean”, ”Open Wide”, ”Honeyhead” og ”Everything” ble spilt inn i West Audio med Torbjørn ”Tuba/Kodak” Solum som produsent. Innspillingen kostet 6320,- og ble fakturert 23.10.1990. Våren 1991 spilte TMD oppvarming for ”the September When” på ”the Voice” i Oslo (19.04.1991), og hadde også en mindre konsert på ”Barbeint” (21.04.1991). TMD spilte også 2 godt betalte (25 000,-!) konserter i Kongeparken denne våren med 1 ukes mellomrom. Den ene jobben var nachspiel for russen og den andre var som oppvarming for Raga Rockers. Dagen etterpå gikk turen til Bergen og Hulen. Olav fra Chekpoint Charlie var manager for bandet i denne perioden og ordnet i tillegg en del kjekke jobber bl.a. på korpskarneval(!) på Hotell Caledonien i Kristiansand. En ny EP utgitt på vinyl (Dogfood Records), med 7 nye låter, så dagens lys tidlig i 1992 med låtene ”Smalltown”, ”Milkburger”, ”Forever a day”, ”Easy peasy”, ”Way to early” og ”Tuesday morning”. Også den var innspilt i West Audio med Torbjørn som produsent. Torbjørn la også på noe keyboard og synth lyder. CD-en “Deaf, Dumb and Stuffed” (sogte ca.3000 ex), bestod av de to Ep’ene og ble gitt ut nok en gang på eget selskap (10.05.1992), med tilhørende release party på Folken 29. mai. Jazzmusiker Bjørn Ole Solberg stilte opp med sax solo på ”Tuesday morning”. Før begge EP-ene ble spilt inn var TMD i et Sandnes studio (navn?) med Jens, Frode og hunden Ped(r)o som teknikere/produsenter, og spilte inn de samme låtene pluss noen flere, som demoer. Cementen Pub hadde 2-årsjubileum i 1992 og TMD stilte opp på bakrommet med et akustisk sett. Honoraret for denne jobben var hver sin tatovering, eller ingenting…!
Erik Eriksson (dj friendly) tok over som manager i 1992 og ordnet 90.000 i støtte fra kassettavgiftfondet, og egen bandbil, ”dogmobilen”, måtte til. En av de første konsertene med dogmobilen var på Flytten i Haugesund (28.12.1992), en konsert som nesten ble legendarisk. Mest på grunn av nachspielet på hotellet som i god rock’n roll stil innbefattet forsøk på å hive TV-en ut vinduet, noe som igjen bare førte til at vinduet knuste….
Støtten fra kassettavgiftfondet førte til en forpliktende turne, ”the Deaf Dog Tour”, som foregikk oppstykket og for det meste og i helger fra høsten 92 til julen 93. Det ble noen turer til Oslo (bl.a. oppvarming for ”September When” på Rockefeller), Trondheim, Bergen og noen mer eller mindre vellykkede opptredener i bl.a Fredrikstad(03.12.93), Moss (Kråkereiret), Horten, Sandefjord, Kragerø, Jørpeland, Egersund, Orrehallen(!). Sjåfører på disse turene i ”dogmobilen” var for det meste Erik og tekniker Torbjørn. 1 stk fartsbot på kr.700,- subsidiert 5 dagers fengsel er arkivert, datert den 05.12 1993, men da med en viss bassist bak rattet… 17. januar 1993 reiste TMD på en ukes ”Cultural exchange” til Newcastle hvor de bodde hos det lokale heavymetal bandet XLR8R (med bl.a. ex-Venom gitarist Al Barnes). 4 konserter ble gjennomført på bl.a.”Riverside” og ”Dog & Parrot” og høsten 1993 kom XLR8R på besøk til Stavanger i slutten av februar 1993.
I Stavanger Aftenblad avstemningen for året 1992 ble TMD nr.3 for årets lokale artist, nr. 5 for årets norske album, nr.4 for årets plateomslag og nr.5 årets norske nykommer TMD var hovedsponsor for 2 Tranmere Rovers spillere i sesongen 92-93, for 3000,- kroner. TMD laget en ”low-budget” video til låten ”So sorry” godt hjulpet av manager Erik og kameraten hans ”George Bush”, med et budsjett på hele 25,- kroner (pluss litt birkemo stash). Teipen media v.(Gjert) laget også en video til låten ”Smalltown” på Folken scenen. Bootleg Studio i Oslo gjorde filmopptak av 2 låter, og TMD spilte også oppvarming for Jokke & Valentinerne, natt til 17. mai 1993, på et alkoholfritt ungdomsarrangement på Bootleg Scene. Denne konserten ble også filmet og sendt på diverse lokal TV. TMD overnattet hjemme hos Jokke, noe som ble en minnerik opplevelse... Etter konserten på ”Zonen” i Stavanger 27. desember ’93 sluttet Arve i bandet og TMD prøvde ut Tommy på bass, men ga seg etter et par øvinger.
TMD spilte bl.a. følgende coverlåter på konsertene sine: «Luka» (Suzanne Vega), «Wild thing» (The Troggs), «The one I love» (Rem), «(You Gotta) Fight for Your Right (To Party!)» (Beastie Boys), «Here Comes the Sun» (George Harrison), «Message in a bottle» (The Police), og senere på reunionkonserter: «Blue Monday» (New Order) og Teletubbies!, TMD spilte på 10-årsjubileet til Checkpoint Charlie i 1997 og samme sted 17. september 1998. Begge ”one-off” konserter. TMD forsøkte et comeback i jubileumsåret 1999 (TMD 10 år), på Checkpoint Charlie 21. oktober. De deltok også på en støttekonsert for gatebarn i Brasil på puben Ovenpå 10. oktober. En live-cd ble gitt ut hvor TMD er representert med ”hit’en” ”Open wide”, en låt som forresten kom overraskende høyt på Stavanger Aftenblads kåring av beste rogalandslåt gjennom tidene – ”rogakanonen”, i anledning Kulturbyen 2008. TMD var også i West Audio og spilte inn 4 nye låter. TMD øvte med jevne mellomrom og gjorde også 3 konserter høsten 2000.
I 2001 fikk TMD støtte fra kommunen for å gå i studio igjen. De spilte inn 4 nye låter og hadde også en konsert på Checkpoint 29.06 (Quartvorspiel). For tiden synger Simon med ”The Chairs” og de tre andre spiller i bandet ”The Afternoons” sammen med Rullen. TMD deltok 26. februar 2007 på filminnspilling av filmen Mannen som elsket Yngve basert på Tore Renbergs roman med samme navn. Filmen har antatt premiere 15.02.08
Vandregulvinge
Vandregulvinge (Colias croceus) er en dagaktiv sommerfugl i gruppen hvitvinger. Den norske vinteren er for kald for vandregulvingen og larver klarer ikke overvintringen i Norge på grunn av det kjølige klimaet. Hvert år kommer nye sommerfugler migrerende fra lengre sør i Europa.
Utseende
Kjønnene er ganske like. Vingeoversiden har lyst gul-orange grunnfarge. Hos hunnen er den mer skitten (mørk pudret), men er renere hos hannen. Langs vingeranden, et fint rødlig tynt bånd eller kant (frynser). Innenfor et mørkere brun-svart felt som sprer seg over hele vingespissen. I dette feltet finnes det hos hunnen noen lysere gule flekker. Framvingens diskalflekk er mørk og markert. Noe av bakvingen er mørkt grønnlig-gult pudret, særlig nær kroppen. Vingens overside har en klar rødorange diskalflekk.
Vingespennet er mellom 44 og 50 millimeter.
Vandregulvinge kan ligne på mjeltgulvinge, men de har helt forskjellig utbredelsesområde.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av lyse grå-grønne hår.
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Fasettøynene er mørke. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er orange, rundt eller ovalformet med noen fine lengderibber.
Larven har generelt tykk hud og er ganske hardføre. Den er grønnlig på farge, med en lysere gul lengdestripe. Bak hodet, på bryststykket, som består av tre ledd, er det tre par bein. Lengre bak har larvene noen vorteføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Vandregulvinge foretrekker lokaliteter med blålusern (Medicago sativa). Den norske vinteren er for kald og larver kan ikke overvintre i Norge på grunn av det kjølige klimaet. Hvert år kommer nye sommerfugler migrerende fra lengre sør i Europa.
Flygetiden er fra tidlig om våren. I Norge kan den komme som immigrant allerede i slutten av mai, men er vanligst senere på sommeren.
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Den lever som plantespiser på vikker (Vicia), kløvere (Trifolium) og blålusern (Medicago sativa). Larven overvintrer og forpupper seg om våren.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Vandregulvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Utbredelse
Vandregulvinge finnes i Nord-Afrika, Syd-Europa til Ural. Til Norden kommer den som immigrant og kan finnes i sørøstlige Norge langs kysten til Kristiansand. Den er funnet i Skottland og på Færøyene.
Stjernebilde
Inndelingen av stjerner i stjernebilder er i utgangspunktet tilfeldig, og forskjellige kulturer har forskjellige stjernebilder. Unntakene er noen som skiller seg ut, de gjentar seg ofte under forskjellige navn, for eksempel Orion og Skorpionen.
Den internasjonale astronomiske unionen (IAU) deler opp himmelen i 88 offisielle stjernebilde med nøyaktige grenser, slik at hele himmelen er dekket av ett og ett stjernebilde. På den nordlige himmelhalvkulen er disse i hovedsak basert på stjernebildene i gresk mytologi, nedarvet fra middelalderen. Blant dem er også tegnene i dyrekretsen.
Historien til stjernebildene
De fleste stjernebilder i dag er basert på de som grekeren Ptolemaios skrev ned. I nyere tider har denne listen blitt utvidet, for å fylle mellomrommene mellom stjernebildene til Ptolemaios (grekerne mente at himmelen inkluderte stjernebildene og tomrommet mellom dem). Tolv av stjernebildene på den sørlige himmelhalvkulen kunne ikke sees av grekerne, og navnene vi benytter i dag ble skapt av de nederlandske navigatørene Pieter Dirkszoon Keyser og Frederick de Houtman. Johann Bayer var den første som katalogiserte disse.
Andre foreslåtte stjernebilder kom ikke gjennom, spesielt kan Quadrans Muralis nevnes (nå en del av Bjørnepasseren), som meteorsvermen kvadrantidane er oppkalt etter. Stjernebildet Argo Navis var så stort at det ble oppdelt i flere mindre stjernebilder.
Stjernenavn
Mange stjerner er navngitt ved hjelp av genitivsformen til det latinske navnet på stjernebildet det er i. Disse navnene inkluderer bayernavnene som for eksempel Alfa Centauri, flamsteednavnene som for eksempel 61 Cygni og navn på variable stjerner som for eksempel RR Lyrae. For mer informasjon om stjernenavnene, se stjernenavn og liste over stjerner i stjernebilder.
You Raise Me Up
«You Raise Me Up» (norsk tittel: «Reis meg opp»; bokstavelig: Du løfter meg opp) er en sang komponert av Rolf Løvland, med engelsk tekst av Brendan Graham. Sangen ble først utgitt på Secret Garden-albumet Once in a Red Moon i 2001, da framført av den irske sangeren Brian Kennedy. Siden har sangen blitt en av verdens mest kjente og solgte melodier, framført av flere hundre forskjellige artister verden over. Størst suksess fikk amerikanske Josh Groban med sin versjon i 2004, på albumet Closer. Senere er sangen spilt inn med en rekke andre kjente artister, blant andre Il Divo, Celtic Woman og Susan Boyle. I 2005 toppet den irske guttegruppa Westlife hitlistene med sin versjon av «You Raise Me Up».
Siden den første utgivelsen i 2001 anslås sangen å ha solgt i rundt 100 millioner eksemplarer, fordelt på album og singler verden over. Sangen har også blitt en populær solosang i begravelser.
Bakgrunn og Secret Gardens versjon
Løvland skrev opprinnelig sangen som et instrumentalstykke med arbeidstittelen «Silent Story» (taus fortelling). Deler av stykket, særlig starten og refrenget, har flere likheter med den tradisjonelle irske visen «Londonderry Air», popularisert gjennom sangen «Danny Boy» fra 1910. Løvland har selv sagt at det er likheter mellom sangene, men benekter plagiat.
Sangen ble i utgangspunktet skrevet av Løvland for egen framføring, og den ble første gang framført i begravelsen til Løvlands mor. Siden la Løvland merke til at sangen rørte folk. Den ble først spilt inn med Secret Garden, nærmest tilfeldig en sen kveld i platestudioet i Kristiansand i 2001. Sammen med Fionnuala Sherry fikk Løvland den irske tekstforfatteren Brendan Graham til å skrive tekst til melodien. Først fikk gruppa den irske artisten Johnny Logan til å spille inn sangen med fullt orkester. Plateselskapet ønsket imidlertid å fjerne inntrykket av at Secret Garden var Eurovision-band etter seieren med «Nocturne» i 1995, og ba gruppa bytte artist. Ønsket førte til en konflikt mellom Secret Garden og plateselskapet, men gruppa ga etter og spilte til slutt inn sangen med den irske sangeren Brian Kennedy. Like før 2002 ble «You Raise Me Up» utgitt for første gang, da på Secret Garden-albumet Once in a Red Moon med Kennedy som artist. Albumet solgte bra i Irland og Norge, og nådde blant annet en andreplass på VG-lista vinteren 2002. Kennedy skulle opprinnelig være med Secret Garden på Asia-turnéen, men han ble syk og måtte avlyse. I stedet steppet Jan Werner Danielsen inn, og Danielsen spilte senere inn sangen sammen med Secret Garden.
Teksten er kjent i to versjoner; en med to vers og refrenget fire ganger, og en med ett vers og refrenget fire ganger. Secret Garden og Jost Groban spilte inn versjonen med to vers, mens Westlife spilte inn versjonen med ett vers. Teksten er en henvendelse fra en «jeg» som er nedslått, sliten og bekymret, til en «du» som kommer for å trøste, lytte og reise «jeg» opp – slik at «jeg», poetisk uttrykt, kan stå på fjell og gå på havet. Tekstens «du» kan oppfattes som en inspirerende person (foreldre, søsken) som får jeg-personen til å yte mer, eller som Gud.
Josh Grobans versjon
I 2003 ble sangen plukket opp av den amerikanske stjerneprodusenten David Foster etter at han fikk høre den av Frank Petrone i selskapet peermusic, som hadde rettighetene til sangen i USA. Foster spilte den inn med Josh Groban.
Grobans versjon toppet Billboards Adult contemporary chart vinteren 2004. Sangen nådde også nummer 73 på den amerikanske singellista Billboard Hot 100, og ble nominert til en Grammy-pris i 2005.
Groban har framført sangen i en rekke ulike sammenhenger, blant andre da astronautene etter Colombia-ulykken ble hedret under Super Bowl i februar 2004, og under Oprah Winfreys 50-årsfest. Framføringene var med på å bane vei for Grobans karriere, og sangen har senere blitt kjent som Josh Grobans signatursang.
«You Raise Me Up» er også hans mest spilte låt på Spotify, med over 21 millioner avspillinger per sommeren 2017.
Westlifes versjon
«You Raise Me Up» er hovedsingelen fra Westlifes femte studioalbum Face to Face, utgitt høsten 2005. Gruppa ønsket først ikke å spille den inn og mente den minnet mest om en kirkesang. Musikkprodusenten Louis Walsh fikk imidlertid overtalt gruppa til å spille den inn, og Westlife-versjonen ble en av de mest suksessrike versjonene av sangen.
Westlifes versjon toppet den britiske singellista i 2005 og har solgt rundt 550,000 eksemplarer bare i Storbritannia. Den toppet også lista hjemme i Irland, og i Norge nådde den en tredjeplass på VG-lista. Den tok seg også inn på singellistene i blant annet Sverige, Nederland, Tyskland og Australia.
Gruppa framførte sangen under Nobels fredspriskonsert i Oslo i desember 2009, da prismottakeren Barack Obama skulle hylles. Rolf Løvland var også på scenen da Westlife framførte sangen.
Andre versjoner
Trolig har minst tusen artister verden over spilt inn egne versjoner av «You Raise Me Up», og sangteksten er oversatt til en rekke språk – også norsk. Den norske teksten, «Reis meg opp», er skrevet av Rolf Løvland selv og ble først spilt inn på plate av Kjell Fjalsett i 2007, og senere av Erlend Bratland. Den norske versjonen ble for alvor kjent i Norge under TV2-programmet Det store korslaget i 2009.
Siden den første utgivelsen i 2001 anslås sangen å ha solgt i rundt 100 millioner eksemplarer, fordelt på album og singler verden over. Trolig er også «You Raise Me Up» den mest suksessfulle norsk-skrevne låten noensinne. Sangen har også blitt en populær salme i begravelser og gudstjenester i mange land.
Den 23. Razzie-utdelingen
'''Den 23. Golden Raspberry Awards-seremonien''' ble avholdt den 22. mars 2003 ved Sheraton Hotel i Santa Monica, California. Utdelingen presenterte det dårligste filmindustrien hadde å tilby i 2002. Den fullstendige listen over nominerte er som følger, med «vinnerne» uthevet i fet skrift.
Verste film
Swept Away (Screen Gems)
Verste skuespiller
Roberto Benigni for Pinocchio
Verste skuespillerinne
Madonna for Swept Away (delt førsteplass)
Britney Spears for Crossroads (delt førsteplass)
Verste mannlige birolle
Hayden Christensen for Star Wars Episode II: Klonene angriper
Verste kvinnelige birolle
Madonna for Die Another Day
Verste par på skjermen
Adriano Giannini og Madonna i Swept Away
Mest oppblåste film tilsiktet tenåringer
Jackass: The Movie (Paramount)
Verste gjenskapelse eller oppfølger
Swept Away (Screen Gems)
Verste regissør
Guy Ritchie for Swept Away
Verste manus
George Lucas og Jonathon Hales for Star Wars Episode II: Klonene angriper
Verste «originale» sang
«I’m Not a Girl, Not Yet a Woman» fra Crossroads av Max Martin, Rami og Dido Armstrong
Sami Välimäki
Sami Välimäki (født 16. juli 1998) er en finsk golfspiller.
Han representerte Finland under Sommer-OL 2020 i Tokyo, hvor han ble nummer 27.
Vannspinat
Vannspinat (Ipomoea aquatica) er en plante i vindelfamilien.
Den er en ett- eller flerårig urt. Den tykke, hule stengelen blir 2–3 m lang og slår rot i leddknutene. Veksten er krypende på land, og i vann flyter planten. Bladformen varierer, og bladene kan være 3,5–17 cm lange og 0,9–8,5 cm brede. Bladstilken er 3–14 cm lang. Blomstene sitter 1–3 sammen. Krona er hvit, rosa eller lilla og 3,5–5 cm i diameter. Frukten er en rund eller eggformet kapsel som er ca. 1 cm i diameter.
Øst-Pakistan
Øst-Pakistan (bengali: Purbo Pakistan, urdu:  Mashriqī Pākistān) var en pakistansk provins mellom 1947 og 1971; det er nå den selvstendige nasjonen Bangladesh.
Øst-Pakistan ble opprettet ut fra Bengal-provinsen etter en folkeavstemning i det som da var Britisk India i 1947. Det østlige Bengal valgte å slutte seg til Dominionen Pakistan og ble en provins i Pakistan ved navnet Øst-Bengal. Øst-Bengal ble omdøpt til Øst-Pakistan i 1956 og ble senere til landet Bangladesh etter den blodige bangladeshiske frigjøringskrigen i 1971, som fant sted etter valget i 1970.
Uavhengighet
Spenningen mellom Øst- og Vest-Pakistan nådde et klimaks i 1970 da Awami-ligaen, det største øst-pakistanske politiske partiet med Sheikh Mujibur Rahman i spissen, vant en overveldende seier i det nasjonale valget i Øst-Pakistan. Partiet vant hele 167 av de 169 setene som var tildelt Øst-Pakistan, og dermed et flertall av de 300 setene i nasjonalforsamlingen. Dette gav Awami-ligaen den konstitusjonelle retten til å danne regjering. Lederen av Pakistan, Yahya Khan, nektet imidlertid Rahman å bli Pakistans statsminister. Dette resulterte i mer agitasjon for økt selvstyre i øst.
Den 26. mars 1971, dagen etter at militæret slo hardt ned på sivile i Øst-Pakistan, erklærte Sheikh Mujibur Rahman Bangladeshs uavhengighet like etter midnatt den 25. mars 1971 før han ble arrestert av den pakistanske hæren. Alle sentrale skikkelser i Awami-ligaen, inkludert ledere valgt av nasjonalforsamlingen og den provinsielle forsamlingen, flyktet til nabolandet India og en eksilregjering ble dannet med Sheikh Mujibur Rahman som fremste leder. Mens han var i pakistansk fengsel, var Syed Nazrul Islam fungerende president med Tajuddin Ahmad som statsminister. Eksilregjeringen tok ed 17. april 1971 i Mujibnagar innenfor det øst-pakistanske territoriet Kushtia-distriktet, og dannet med det formelt regjeringen.
Oberst M. A. G. Osmani ble utnevnt til øverstkommanderende for frigjøringsstyrkene, og hele Øst-Pakistan ble delt inn i elleve sektorer som ble styrt av elleve sektorsjefer. Alle sektorsjefene var bengali-ledere fra den pakistanske hæren. Dette utløste den bangladeshiske frigjøringskrigen der frihetskjemperne fra desember 1971 ble støttet av 400 000 indiske soldater, og kjempet i lag mot den pakistanske hærens styrke på 100 000 mann samt paramilitær og støtteenheter. I tillegg støttet også en styrke på ca. 25 000 dårlig utstyrte frivillige sivile og politimenn den pakistanske hæren. Den 16. desember 1971 overgav den pakistanske hæren seg til frigjøringsstyrken bestående av bangladeshiske frihetskjempere og den indiske hæren, kommandert av generalløytnant Jagjit Singh Arora. Luftvisemarskalk A. K. Khondoker representerte Bangladeshs frihetskjempere. Pakistans general A. A. K. Niazi undertegnet deretter kapitulasjonsdokumentet. Bangladesh oppnådde raskt anerkjennelse fra de fleste land i verden, og med undertegningen av Simla-avtalen aksepterte de fleste land den nye nasjonen som selvstendig. Bangladesh ble medlem av FN i 1974. Sk. Mujib returnerte til det selvstendige Bangladesh den 10. januar 1972. Etter hans forespørsel trakk India ut alle sine soldater fra Bangladesh. 40 000 pakistanske og 45 000 sivile ble overført til India som krigsfanger.
Administrasjon
Den 14. oktober 1955 ble den siste guvernøren i Øst-Bengal (Amiruddin Ahmad) den første guvernøren i Øst-Pakistan. Samtidig ble siste chief minister (lederen for regjeringen) i Øst-Bengal den første i chief minister i Øst-Pakistan. Dette systemet varte frem til militærkuppet i 1958 da stillingen som chief minister ble avskaffet i både Øst-Pakistan og Vest-Pakistan. Fra 1958 til 1971 var administrasjonen i stor grad i hendene på Pakistans president og guvernøren i Øst-Pakistan, som til tider holdt tittelen Martial Law Administrator («Administrator for krigsretten»).
Odd Wivegh
Odd Wivegh (født 16. juni 1929, død 31. mai 2018 ) var en norsk politiker (Ap) og organisasjonsmann.
Wivegh var sekretær i Bygningsarbeiderforbundet, kommunalråd og gruppeordfører for Arbeiderpartiet. Han var varaordfører i Oslo 1972–1975, og Arbeiderpartiets ordførerkandidat ved kommunevalget i 1979. Wivegh gikk ut av Oslo bystyre i 1987.
Wivegh ble generalsekretær i Norsk Folkehjelp i 1984, og hadde denne stillingen frem til han gikk av med pensjon i 1995.
I 1988 ble Wivegh tildelt St. Hallvard-medaljen «for sin virksomhet innen Oslo-idretten».
Killswitch Engage
Killswitch Engage (også kjent som KsE eller Killswitch) er et band fra Westfield, Massachusetts som spiller metalcore. Bandet ble dannet etter oppløsningen av Overcast og Aftershock, og består nå av Adam Dutkiewicz og Joel Stroetzel fra Aftershock, Mike D'Antonio fra Overcast, samt Howard Jones og Justin Foley. De har skrevet kontrakt med Roadrunner Records og har (per 2019) utgitt åtte studioalbumer, tre live-albumer og én DVD.
Killswitch Engage fikk et gjennombrudd i 2004 da de gav ut sitt tredje album, The End of Heartache, som endte på 21.-plass på Billboard 200 og solgte over 500 000 eksemplarer i USA. Tittelsporet «The End of Heartache» ble nominert til en Grammy i 2005. DVD-en (Set This) World Ablaze ble utgitt i 2005. Killswitch Engage deltok på Reading and Leeds Festivals, Ozzfest, Download Festival, Warped Tour og Rock on the Range og fortsatte å turnere til 2008.
Bandet regnes som et av de viktigste medlemmene av New Wave of American Heavy Metal.
Oppstarten
Etter at bandet Overcast gikk fra hverandre i 1998, begynte Overcast-bassisten Mike D'Antonie å spille med gitaristen fra tidligere Aftershock, Adam Dutkiewicz. Siden begge bandene hadde blitt oppløst, fikk de med seg gitarist Joel Stroetzel fra Aftershock og vokalist Jesse Leach fra Nothing Stays Gold. Tidligere vokalist i Overcast Brian Fair ble vurdert som vokalist, men kunne ikke bli med fordi han var med i Shadows Fall. D'Antonio sa at til å begynne med var bandet bare «noe vi gjorde ved siden av andre ting».
De to første albumene
Mens bandet spilte noen show og solgte demoer, laget Mike D reklamer for Ferret, og kontaktet plateselskapet angående prosjektet hans, Killswitch. Det var slik bandet fikk sin første avtale. Bandet gav ut sitt første album, Killswitch Engage, og selv om albumet ikke solgte så mye og ikke fikk så stor oppmerksomhet, fanget det interessen til Carl Sevenson, grunnleggeren av Ferret Music. Severson jobbet på Roadrunner Records da, og gav en kopi av albumet til en representant fra Roadrunner. Det var Mike Gitter som skaffet bandet en kontrakt med Roadrunner. Bandet avslo mange kontrakter fra mindre selskaper, fordi de trodde at de kunne tjene mer på det store selskapet.
Galaxy OS
Første versjon ble lansert i 2014.
Peronisme
Peronisme (på spansk Peronismo eller Justicialismo) er en politisk bevegelse i Argentina og en venstrepopulistisk politisk ideologi. Bevegelsen hadde største oppslutning blant arbeiderklassen i byene særlig de som hadde flyttet inn fra landsbygda på jakt etter arbeid. Bevegelsen hadde brodd mot kapitalsterke, internasjonale selskaper i Argentina. Bevegelsen hadde også en viss oppslutning i middelklassen. Peron ønsket å begrense de utenlandske selskapenes virksomhet i Argentina. Perón ledet et autoritært regime som utviklet seg til diktaur og styrte delvis på grunnlag av karisma og sin person. Politisk, økonomisk og sosial ulikhet var trolig et viktig grunnlag for oppslutning om peronismen. Fagforeningene var en viktig maktbase for Peron.
Peronismen kan sees på som en enkel form for nasjonalsyndikalisme, der en allianse mellom en ettpartistat og de store fagforeningsparaplyene inngår i et forpliktende samarbeid med hverandre på grunnlag av felles politisk verdisyn.
Peronismen har navn etter Juan Perón, hvis parti Partido Justicialista vant valget i Argentina i 1946 og avskaffet parlamentarisk demokrati. Peron ble styrtet av et militærkupp i 1955 hvorpå fagforeningene og nasjonalsyndikalistene ble undertrykt. Siden kuppet i 1955 preget motsetningene mellom peronistene og de militære argentinsk politikk. Peron vant på nytt et valg i 1973, og dro tilbake fra eksil i Spania hvorpå han styrte Argentina i ett år før han døde.
På grunn av sine sterke bånd til italiensk fascisme og enkelte strukturelle forandringer i fagforeningene, slik at disse også gav arbeidsgivere en viss innflytelse, er det omstridt om peronismen skal oppfattes som en venstre- eller en høyreideologi.
Steyr AUG
AUG er et bullpup automatgevær i kaliber 5,56 mm fra østerrikske Steyr Mannlicher GmbH & Co KG (tidligere Steyr-Daimler-Puch). Det ble tatt fram på 70-tallet og er i bruk i flere land.
Historie og utvikling
AUG står for Armee Universal Gewehr («universelt hærgevær») og ble tatt i bruk av den østerrikske hæren som StG 77 i 1977. Den erstattet da den gamle 7,62 mm StG 58, en lisensprodusert FN FAL. AUG har vært i produksjon siden 1978, og er standard gevær i den østerrikske hæren og forskjellige politiavdelinger.
I 1985 ble AUG tatt i tjeneste i det australske forsvaret, og blir produsert på lisens av Australian Defence Industries i Litgow. Denne modellen brukes også av New Zealands forsvar.
AUG er eller har også vært i bruk i Argentina, Bolivia, Ecuador, Irland, Luxembourg, Saudi-Arabia, Tunisia og Pakistan. I USA har tollvesenet tatt det i bruk.
Flattumveien (Hønefoss)
Flattumveien (9, 2-50 ) er ei gate i Hønefoss.
Gata ligger på Flattum på Nordsiden i Hønefoss, og går fra Hovsmarkveien, forbi Ullerål skole, og ender opp i Hønengata.
Sidegater til Flattumveien er:
Gata ligger cirka 85 meter over havet ved Dronning Ragnhilds vei.
4. serierunde i Tippeligaen 2014
4. serierunde i Tippeligaen 2014 ble spilt mandag 21. april. Tre kamper startet klokken 15.30, fire kamper startet klokken 18, mens mot  startet klokken 19.
Kampfakta
'''Mandag 21. april 2014'''
Ventusky
Ventusky er et tsjekkisk meteorologisk selskap grunnlagt i 2006 og basert i Plzeň. Med fokus på værvarsling og meteorologisk datavisualisering av værdata fra hele verden, lar Ventusky brukeren interaktivt og i sanntid overvåke værutviklingen for ethvert sted på jorden.
Hovedleverandøren av meteorologiske data for Ventusky er National Oceanic and Atmospheric Administration og Tysklands Deutscher Wetterdienst, men radarlagene har mange andre landspesifikke kilder. Den tilbyr også data fra den regionale norske MEPS-modellen med en oppløsning på 2,5 km. Denne modellen beregnes av Meteorologisk institutt (MET).
John Robert Oosthuizen
(John) Robert Oosthuizen (født 23. januar 1987) er en sørafrikansk spydkaster. Han følger i sin far, Johan Oosthuizens fotspor. Oosthuizen senior fikk ikke representere sitt land internasjonalt, men kastet over 80 meter i spyd i 1990.
Oosthuizen junior har en personlig rekord på 86,80 meter fra stevnet Yellow Pages i Oudsthoorn, 1. mars 2008. Kastet kvalifiserte han til Sommer-OL 2008 i Beijing, og forbedret hans gamle rekord satt under VM i friidrett 2007 i Osaka, 84,52 meter.
Reversed EP
Reversed EP er en musikk-EP med Gluecifer. EP-en ble utgitt i 2002.
Joachim B. Hansen
Joachim B. Hansen (født 18. august 1990) er en dansk golfspiller.
Han representerte Danmark under Sommer-OL 2020 i Tokyo, hvor han ble nummer 32.
Liste over fylkesrådsledere i Troms
Liste over fylkesrådsledere i Troms.
Under følger en liste over ledere av fylkesrådet etter at Troms innførte en parlamentarisk styringsmodell i 2003:
Ptychodesthes alternata
Ptychodesthes alternata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (15-18 millimeter), litt bred, blankt purpurfarget eller grønn gullbasse. Hannen har ingen påfallende utvekster på hodet. Kroppen er ganske jevnbred. Dekkvingene har tre brede, opphøyde lengdelister. Pronotum har en lysere kant.
Levevis
Arten lever i tropisk skog.
Utbredelse
Arten er utbredt i Mosambik og Zimbabwe.
Jamaica, Land We Love
«Jamaica, Land We Love» er Jamaicas nasjonalsang. Teksten ble skrevet av Hugh Sherlock og musikken ble komponert av Robert Lightbourne med medvirkning av Mapletoft Poulle og hans kone.
Nasjonalsangen ble til etter at det i september 1961 ble utlyst en konkurranse. Det kom inn nesten 100 tekstforslag. Vinnerteksten ble valgt i 1962 av Parlamentet.
Tekst
Eternal Father, Bless our land
Guide us with thy mighty hand
Keep us free from evil powers
Be our light through countless hours
To our leaders, Great Defender,
Grant true wisdom from above
Justice, truth be ours forever
Jamaica, land we love
Jamaica, Jamaica, Jamaica, land we love
Teach us true respect for all
Stir response to duty's call
Strengthen us the weak to cherish
Give us vision lest we perish
Knowledge send us, Heavenly Father,
Hvil under stjerna (album)
Hvil under stjerna er et samlealbum som oppsummerer karrieren til Unit Five og Tore Hansen. Albumet ble utgitt 10. februar 2014 og markerte at det var et år siden Tore Hansen døde av kreft. Albumet inneholder også låtene Hallo igjen og Nu tør du endelig å elske som kun har vært tilgjengelig som singel på iTunes og video på YouTube.
Copa América 1942
Copa América 1942 eller Campeonato Sudamericano de Fútbol de 1942 (portugisisk: Campeonato Sul-Americano de Futebol de 1942) var den 17. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Montevideo, Uruguay, fra 10. januar til 7. februar 1942.